*ZÁPISNICA*

z mimoriadneho zasadnutia Obecného zastupiteľstva v Dolných Lovčiciach,

konaného dňa 13.04.2015 v zasadačke Obecného úradu

***Prítomní:***

1 / Starosta obce : 1

2 / Počet poslancov : 5

3 / Hl. kontrolór obce : 1

4 / Pracovníčky OcÚ : 2

5/ Hostia: 4

Prítomní spolu: 14, podľa prezenčnej listiny.

*1.)Otvorenie*

Zasadnutie OZ viedol starosta obce František Juriš

OZ sa zúčastnili všetci poslanci, čím bolo OZ uznášaniaschopné a rokovanie pokračovalo.

Starosta privítal hostí na zasadnutí OZ: p. Maruniakovú M., p. Kvočeka J., p. Juriša D. a p. Damina, konateľa spoločnosti Ledky, s.r.o.

*2.) Určenie overovateľov zápisnice a zapisovateľky*

Za overovateľov zápisnice určil poslanca Ing. Tomáša Bartoviča a poslanca Ing. Jozefa Škodu. Za zapisovateľku určil Eleonóru Lošonskú, pracovníčku OcÚ.

Starosta obce, František Juriš predložil poslancom na schválenie program zasadnutia OZ

a zároveň požiadal poslancov, aby sa vyjadrili k programu, prípadne podali návrh na doplnenie.

#### Uznesenie č.20/2015 OZ

Obecné zastupiteľstvo v Dolných Lovčiciach súhlasí s programom zasadnutia:

*Program zasadnutia :*

1. Otvorenie
2. Kontrola plnenia uznesení

3. Rôzne

4. Diskusia

5. Záver

za: 5 ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

2.) Kontrola plnenia uznesení

Starosta obce informoval poslancov, že všetky stanovené úlohy a prijaté uznesenia

boli k dnešnému dňu splnené.

*3.) Rôzne*

a) Starosta oboznámil poslancov so žiadosťou p. Dominka Juriša, ktorý predložil štúdiu s novým šírkovým usporiadaním verejného priestoru v lokalite IBV Vaniga III., Dolné Lovčice na pozemkoch par..č.119/4 a par.č.117/3. Zároveň priložil od OR PZ v Trnave - Stanovisko k investičnému zámeru v PD pre zmenu stavby(viď príloha).

#### Uznesenie č.21/2015 OZ

Obecné zastupiteľstvo v Dolných Lovčiciach schvaľuje navrhovanú zmenu v predloženej štúdii a súhlasí s novým šírkovým usporiadaním verejného priestoru v lokalite IBV Vaniga III., Dolné Lovčice na pozemkoch par.č.119/4 a par.č.117/3.

za: 5 ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

b) Starosta obce sa poďakoval všetkým poslancom, ktorí sa zúčastnili na dopredu avizovanej brigáde na zber odpadu v chotári našej obce (28.3.). Bolo vyzbieraných 60 modrých plastových vriec separovaného odpadu a 1 nákladné auto, ktorého vývoz zabezpečil p. Stríž

( TJ Družstevník Lovčice ). Brigády sa zúčastnilo spolu 47 občanov.

Poslanci vzali tieto informácie na vedomie.

c) Info. Vedľa prícestnej sochy Panny Márie bola osadená tabuľka s poďakovaním rodine p. Daniela Ďuriša - darca sochy.

Poslanci vzali túto informácie na vedomie.

d) Starosta informoval poslancom, že je potrebné zaktualizovať Plán hospodárskeho rozvoja obce Dolné Lovčice (PHSR).

Pôvodné PHSR našej obce spracoval Ing. Michal Pikus - bol oslovený na aktualizáciu údajov. Aktualizácia bude spracovaná za 400,- €

#### Uznesenie č.22/2015 OZ

Obecné zastupiteľstvo v Dolných Lovčiciach súhlasí, aby Ing. Michal Pikus spracoval aktualizáciu údajov v PHSR obce Dolné Lovčice na obdobie 2015-2020

za: 5 ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

e)Starosta privítal zástupcu spoločnosti LEDKY,s.r.o. Ing. Damina a zároveň ho požiadal, aby oboznámil poslancov s ponukou spoločnosti ohľadom modernizácie verejného osvetlenia.

Ing. Damin predložil ponuku na modernizáciu verejného osvetlenia.

Poslanci vzali tieto informácie na vedomie a navrhli, aby boli oslovené ďalšie spoločnosti – cenové ponuky.

f) Starosta predložil poslancom návrh úpravy rozpočtu obce na rok2015 – navýšenie výdavkov o poskytnutú dotáciu z rozpočtu obce vo výške 100,-€ pre ZO SZPFB- Mikroregión Zavar, Dolné Lovčice, Brestovany.

#### Uznesenie č.23/2015 OZ

Obecné zastupiteľstvo v Dolných Lovčiciach súhlasí s úpravou rozpočtu obce Dolné Lovčice na rok 2015- poskytnutá dotácia z rozpočtu obce vo výške 100,-€ pre ZO SZPFB- Mikroregión Zavar, Dolné Lovčice, Brestovany.

za: 5 ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

g) Hlavná kontrolórka obce p. Vilinovičová oznámila poslancom, že sa chce vzdať mandátu hlavného kontrolóra obce v termíne od 1.7.2015. Následne musí byť vyhlásené vyberové konanie na obsadenie miesta hlavného kontrolóra obce Dolné Lovčice.

Poslanci vzali tieto informácie na vedomie a súhlasili.

h) Info. Pripravovanú monografiu obce sa podujal vypracovať pán Miroslav Franko- nezištne. Obecný úrad bude preplácať správne poplatky spojené s návštevou  archívov a pod.. Navrhol stretnutie s rodákmi, pamätníkmi.

Poslanci vzali tieto informácie na vedomie.

i)Starosta ďalej informoval poslancov, že pôvodný Klub seniorov „ vystúpil“ z Jednoty dôchodcov Slovenska. Obecný úrad vypracoval Štatút Klubu seniorov Dolné Lovčice a predložil ho poslancom na schválenie ( viď príloha).

#### Uznesenie č.24/2015 OZ

Obecné zastupiteľstvo v Dolných Lovčiciach schvaľuje Štatút Klubu seniorov Dolné Lovčice.

za: 5 ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

j) Info. Nový kosec pán Jozef Hovanec. Mzda hrubý príjem 4€/ hod.

Poslanci vzali tieto informácie na vedomie.

k) Starosta ďalej informoval poslancov, že na kostole, ktorý je majetkom obce, boli v havarijnom stave zvody dažďovej vody zo strechy. Bola nutná okamžitá výmena. Bol oslovený pán Púčik, klampiar, aby predložil cenovú ponuku. Po konzultácii so správcom Farského úradu v Zavare Vdp. Bederkom, ktorý celú akciu financoval, bola výmena zvodov realizovaná. Ďalej ešte starosta oboznámil poslancov s tým, že do kostola zateká, a to zo zberného strešného žľabu, v ktorom je poškodená hydroizolačná lepenka. Opäť bol vyzvaný p. Púčik, aby predložil cenovú ponuku. Starosta obce a správca FÚ v Zavare Vdp. Bederka sa dohodli, že túto opravu zafinancuje každý vo výške 1/2 ceny faktúry, čo pre OcÚ činilo 441,60€.

Poslanci vzali tieto informácie na vedomie a prijali nasledovné uznesenie:

#### Uznesenie č.25/2015 OZ

Obecné zastupiteľstvo v Dolných Lovčiciach súhlasí s výmenou zvodov dažďovej vody na budove kostola a opravou zberného strešného žľabu.

za: 5 ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

l) Zabezpečovací systém na objekte budovy Obecného úradu, je nevyhovujúci, zastaralý. Pôvodným dodávateľom systému je spoločnosť AGRIS, ktorá vykonáva aj servis. Bol oslovený nový dodávateľ zabezpečovacieho systému spoločnosť Boyard security program, ktorý navrhuje montáž systému Jablotron (viď príloha).U uvedeného dodávateľa je lacnejší aj servis

#### Uznesenie č.26/2015 OZ

Obecné zastupiteľstvo v Dolných Lovčiciach súhlasí s výmenou zabezpečovacieho systému od spoločnosti Boyard security program.

za: 5 ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

m) Info. Bola podaná Žiadosť na ÚPSVaR v Trnave na podporu zamestnanosti- podľa §54- vytvorenie pracovného miesta pre absolventa VŠ – v našej obci konkrétne

Mgr. Marián Brna. Pracovný čas menovaného bude využitý na napĺňanie databázy v systeme CISMA- Centrálny informačný systém matričnej agendy.

Náklady na mzdu vo výške 95% ceny práce , najviac však 513,90 €prepláca ÚPSVaR v Trnave a obec sa podieľa zvyšnými 5%. Pán Brna by u nás pracoval na úväzok 20 hodín týždenne po dobu 4 mesiacov.

#### Uznesenie č.27/2015 OZ

Obecné zastupiteľstvo v Dolných Lovčiciach súhlasí so zamestnaním p. Brnu.

za: 5 ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

n) Info – MDD 30.05.2015 o 15,00 hod. na ihrisku v spolupráci so OZ SPLN. V rozpočte obce sú vyčlenené finančné prostriedky na oslavu MDD vo výške 350,-€.

Poslanci vzali tieto informácie na vedomie.

o) Zástupca starostu obce Ing. Hába informoval poslancov, že každý rok sa upravuje plat starostu obce na základe údajov Štatistického úradu SR za predchádzajúci kalendárny rok o priemernej mesačnej mzdy v národnom hospodárstve a násobku podľa §4 ods.1 alebo odst. 7 sa plat zaokrúhľuje na celé euro nahor.

#### Uznesenie č.28/2015 OZ

Obecné zastupiteľstvo v Dolných Lovčiciach súhlasí s úpravou platu starostu obce na rok 2015 na základe údajov Štatistického úradu SR za predchádzajúci kalendárny rok o priemernej mesačnej mzdy v národnom hospodárstve a násobku podľa §4 ods.1 alebo odst. 7 sa plat zaokrúhľuje na celé euro nahor.

za: 5 ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

p) Starosta informoval poslancov, že nakoľko skončila účinnosť Zmluvy o pôžičke nebytových priestorov s Mgr. Gašparovičom – priestory telocvične, bola vypracovaná nová Zmluva o výpožičke uzatvorená podľa § 659 a nasl. Občianskeho zákonníka a podľa zákona č. 278/1993 Z. z. o správe majetku štátu v znení neskorších predpisov medzi Obcou a Mgr. Gašparovičom – priestory posilňovne - do roku 31.12.2020 ( viď príloha).

#### Uznesenie č.29/2015 OZ

Obecné zastupiteľstvo v Dolných Lovčiciach súhlasí s uzatvorením Zmluvy o výpožičke uzatvorená podľa § 659 a nasl. Občianskeho zákonníka a podľa zákona č. 278/1993 Z. z. o správe majetku štátu v znení neskorších predpisov medzi Obcou a Mgr. Gašparovičom – priestory posilňovne - do roku 31.12.2020.

za: 5 ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

r) Starosta obce ďalej informoval poslancov, že verejné priestranstvo pred hostincom a obchodom je prašné a v prípade dažďa sú tam mláky. Návštevníci týchto zariadení využívajú uvedené priestranstvo na parkovanie . Prevádzky hostinca a obchodu sú v prenajatých priestoroch v budovách vo vlastníctve COOP Jednoty .

Poslanci vzali uvedené informácie na vedomie a navrhli starostovi obce, aby preveril majiteľa pozemku a následne aby ho vyzval na úpravu uvedených priestorov.

*4. Diskusia*

V rámci diskusie poslanci neformálne diskutovali. Starosta informoval poslancov, že 30.04.2015 sa v spolupráci s Poľovníckym združením LIPA uskutoční stavanie mája, na ktoré pozval všetkých poslancov.

*5.Záver*

Starosta poďakoval poslancom za účasť na zasadnutí OZ, za všetky návrhy a plodnú diskusiu.

Na záver ukončil zasadnutie.

František Juriš

starosta obce

*Overovatelia zápisnice :*

1./ Ing. Tomáš Bartovič ....................................................

2./ Ing. Jozef Škoda ....................................................

Zapísala: Eleonóra Lošonská, prac. OcÚ

V  Dolných Lovčiciach dňa 14.04.2015